Last saved by: Bobok Ľubomír

OKRESNÁ PROKURATÚRA PARTIZÁNSKE 
Februárová 157, 958 01 Partizánske

Číslo: Pv 624/08/3305-76	Partizánske 10.01.2017 
EEČ: 2-25-1-2017
U Z N E S E N I E
Trestná vec:	obv. XXXXX
Trestný čin:	prečin: neoprávnené používanie cudzieho motorového vozidla podľa § 216 odsek 2 písmeno c, odsek 1 Trestného zákona
Rozhodol: 	prokurátor Okresnej prokuratúry Partizánske 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: neoprávnené používanie cudzieho motorového vozidla podľa § 216 odsek 2 písmeno c, odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
sa dňa 24. 03. 2008 v presne nezistenej dobe od 13.00 h do 18.17 h v Partizánskom z parkoviska na ul. Malinovského zmocnil pomocou kľúča zabudnutého vo dverách vodiča tu odstaveného osobného motorového vozidla zn. VW Passat 1,8 T, modrej farby, rok výroby 1998, EČ: TO-357AD v hodnote 210.000,- Sk (6.970,72 €), majiteľa vozidla spoločnosti XXXXX a.s., Pod kalváriou 4602/72A, Topoľčany, IČO: 36528978,  za účelom prechodne ho užívať, ktoré po povození sa po okrese XXXXX dňa 24. 03. 2008 o 18.17 h odstavil a uzamkol v Partizánskom na ul. Horská pri ceste, kde bolo takto nájdené XXXXX, bytom XXXXX, Horská 1311/14, 

lebo trestné stíhanie je neprípustné, proti tomu, kto zomrel alebo bol vyhlásený               za mŕtveho.

Odôvodnenie:
	Vyšetrovateľ Okresného riaditeľstva PZ, Odboru kriminálnej polície Prievidza uznesením č. ORP-372/OEK-PD-2008 zo dňa 28. 03. 2008 podľa § 199 ods. 1 Tr. poriadku začal trestné stíhanie a uznesením z toho istého dňa podľa § 206 ods. 1 Tr. poriadku vzniesol XXXXX obvinenie za prečin neoprávneného používania cudzieho motorového vozidla podľa § 216 ods. 1, ods. 2 písm. c/ Tr. zákona, ktorého sa dopustil tak, že sa dňa 24. 03. 2008 v presne nezistenej dobe od 13.00 h do 18.17 h v Partizánskom z parkoviska na ul. Malinovského zmocnil pomocou kľúča zabudnutého vo dverách vodiča tu odstaveného osobného motorového vozidla zn. VW Passat 1,8 T, modrej farby, rok výroby 1998, EČ: TO-357AD v hodnote 210.000,- Sk (6.970,72 €), majiteľa vozidla XXXXX a.s., Pod kalváriou 4602/72A, Topoľčany, IČO: 36528978, za účelom prechodne ho užívať, ktoré po povození sa po okrese XXXXX dňa 24. 03. 2008 o 18.17 h odstavil a uzamkol v Partizánskom na ul. Horská pri ceste, kde bolo takto nájdené XXXXX, bytom XXXXX, Horská 1311/14.

	Pre neprítomnosť obvineného bolo trestné stíhanie dňa 27. 05. 2008 podľa               § 228 ods. 2 písm. a/ Tr. poriadku prerušené a v trestnom stíhaní bolo pokračované dňa 01. 10. 2010. 

	Dňa 11. 03. 2011 sudca Okresného súdu XXXXX na základe návrhu prokurátora podľa § 73 ods. 1 Tr. poriadku vydal pod sp. zn. 0Tp 11/2011 príkaz          na zatknutie obvineného XXXXX. 

	Dňa 24. 06. 2011 vyšetrovateľ Okresného riaditeľstva PZ, Odboru kriminálnej polície XXXXX podľa § 228 ods. 2 písm. a/ Tr. poriadku prerušil trestné stíhanie pre neprítomnosť obvineného XXXXX a v trestnom stíhaní bolo pokračované dňa 14. 09. 2016.

Dňa 09. 01. 2017 vyšetrovateľ predložil návrh na zastavenie trestného stíhania podľa § 215 ods. 1 písm. d/ Tr. poriadku s poukazom na § 9 ods. 1 písm. d/ Tr. poriadku, keďže obvinený XXXXX zomrel.

	Preskúmaním vyšetrovacieho spisu som zistil, že návrh vyšetrovateľa je dôvodný.

	Z doteraz vykonaného dokazovania, najmä z výpovede poškodeného XXXXX, svedkov XXXXX XXXXX, ako i zabezpečených listinných dôkazov nachádzajúcich sa vo vyšetrovacom spise bolo jednoznačne preukázané, že obvinený XXXXX sa dopustil skutku tak, ako je uvedené                        vo výrokovej časti tohto uznesenia, čím naplnil zákonné znaky skutkovej podstaty prečinu neoprávneného používania cudzieho motorového vozidla podľa § 216 ods. 1, ods. 2 písm. c/ Tr. zákona. V priebehu vyšetrovania bolo vyšetrovateľom zistené,            že obvinený XXXXX dňa 15. 05. 2016 na území Veľkej Británie zomrel. Uvedená skutočnosť vyplýva aj z úmrtného listu založeného v spise.

	Podľa § 215 ods. 1 písm. d/ Tr. poriadku prokurátor zastaví trestné stíhanie,              ak je trestné stíhanie neprípustné podľa § 9 Tr. poriadku.

	Podľa § 9 ods. 1 písm. d/ Tr. poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel, alebo bol vyhlásený za mŕtveho.

	Vzhľadom na uvedené skutočnosti, keďže obvinený XXXXX dňa                     15. 05. 2016 zomrel, bolo potrebné trestné stíhanie v zmysle § 215 ods. 1 písm. d/ Tr. poriadku s poukazom na § 9 ods. 1 písm. d/ Tr. poriadku zastaviť.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Bobok 
prokurátor